**Balatonföldvár Város Önkormányzata**

**8623 Balatonföldvár, Petőfi S. u. 1.**

**Tel: 84/540-330 E-mail:** **pgmh@balatonfoldvar.hu**

**ELŐTERJESZTÉS**

Balatonföldvár Város Önkormányzata Képviselő-testületének

2024. február 22-én tartandó ülésére

**Tárgy: A Balatonföldvári Nonprofit Kft. 2024. évi üzleti tervének jóváhagyása**

Melléklet: Kft. 2024. évi üzleti terve; könyvvizsgáló véleménye, Felügyelő Bizottság javaslata

***Tisztelt Képviselő-testület!***

Kiss Tibor a Balatonföldvári Nonprofit Kft. (továbbiakban: Kft.) ügyvezető igazgatója 2024. február 19. napján benyújtotta a társaság 2024. évre szóló üzleti tervét.

A Kft. elsődleges feladatának tekinti az önkormányzattal megkötött vagyonkezelési, üzemeltetési szerződésben és a közművelődési megállapodásban rögzített feladatainak, hatékony és gazdaságos ellátását.

 Az üzleti terv részletezi az egyes feladatokhoz kapcsolódó tevékenységeket, illetve a feladatok szerinti költségeket.

A Kft javadalmazási szabályzata alapján az üzleti terv elfogadásával egy időben kell megállapítani a felügyelő bizottsági tagok díjazását is. A tagok díjazása 2018 óta változatlan (bizottsági elnöknek 250.000 Ft/év, bizottság tagjainak (2 fő) 200.000 Ft/év) 2024 évre nem javasoljuk a díjak módosítását.

Fentiek alapján kérem az előterjesztés megtárgyalását és a határozati javaslatok elfogadását.

**HATÁROZATI JAVASLAT**

Balatonföldvár Város Önkormányzatának Képviselőtestülete a Balatonföldvári Nonprofit Kft. 2024. évi üzleti tervét nettó 330 057 eFt kiadási és nettó 330 057 eFt bevételi főösszeggel jóváhagyja.

A képviselőtestület a felügyelő bizottság tagjainak díjazását 2024. évre az alábbiak szerint határozza meg:

 bizottság elnöke: 250.000 Ft/év

 bizottság tagja: 200.000 Ft/év

A megállapított díjakat egy összegben az év utolsó hónapjában történő kifizetéssel kell biztosítani.

**Felelős**: Kiss Tibor ügyvezető

**Határidő**: 2024. február 29.

Balatonföldvár 2024. február 19.

 Tisztelettel:

 Holovits Huba

 polgármester sk.